Goreyê xebera sîteyê propublica.org dewleta tirke wextê îşxalê Efrînî de Facebookî ra waşt ke parekerdişanê YPGyî asteng bikero. Serkêşê diyînî yê Facebookî Sheryl Sandbergî tedaya dewleta tirke ser o vat: ''Tîya de meseleyêke çin a.''
Rixmo ke 3 serrî vîyartî hema zî fotograf û agahîyê ke YPG weşaneno Facebookê Tirkîya de nêasenê.
Probublica îfade kerd ke qaşo Facebook azadîye îfadeyan paweno la 2018 de îşxalê Efrînî de waştişê dewleta tirke ard ca û YPG sansur kerdo.
Hetkarê Serekî yê Polîtîkayanê Umûmîye yê Facebookî ra Berpirsîyar Joel Kaplanî 26ê çeleyê 2018î de SAndberg û patronê Facebookî Mark Zuckerbergî ra e-maîlêk erşawit û da zanayene ke dewleta tirke fermanêk da ci. Kaplanî ard ziwan ke Tirkîya waşt wa Facebook keyepelê YPGyî Tirkîya de bloke bikero.  Facebookî waştişê Tirkîya ard ca.
